b"\n_START_ARTICLE_\nWhitney Port\n_START_SECTION_\n1985 - 2005: Inf\xc3\xa0ncia, adolesc\xc3\xa8ncia i educaci\xc3\xb3\n_START_PARAGRAPH_\nWhitney Eve port nasqu\xc3\xa9 a Los Angeles, Calif\xc3\xb2rnia, el 4 de mar\xc3\xa7 de 1985 fruit de l'amor dels seus pares Jeffery i Vicky (n\xc3\xa9e Woskoff). El seu pare posse\xc3\xafa la signatura de moda Swarm i va morir el mar\xc3\xa7 del 2013 per c\xc3\xa0ncer de rony\xc3\xb3. Port the un germ\xc3\xa0, Ryan, i tres germanes, Ashley, Paige i Jade, i va cr\xc3\xa9ixer en un entorn jueu._NEWLINE_Port va assistir a l'escola Warner Avenue Elementary School, on fou la delegada de classe a cinqu\xc3\xa8, i despr\xc3\xa9s va anar a l'escola Crossroads durant l'educaci\xc3\xb3 secund\xc3\xa0ria i el bachillerat. El 2007 es va graduar a la Universitat del Sud de Calif\xc3\xb2rnia en l'especialitat d'estudis de g\xc3\xa8nere. Despr\xc3\xa9s d'aix\xc3\xb2, Port va tenir entrevistes amb les revistes Women's Wear Daily i W.\n_START_SECTION_\n2006 - 2010: The Hills i The City\n_START_PARAGRAPH_\nEl 2006 l'MTV va comen\xc3\xa7ar el reality televisiu The Hills com una s\xc3\xa8rie derivada de Laguna Beach: The Real Orange Country. Originalment, tractava de les vides de Lauren Conrad, que apareixia al reality predecessor d'aquest, la seva companya de pis Heidi Montag, i les seves amigues Audina Patridge i Whitney Port. Durant la producci\xc3\xb3 de la primera temporada, Port i Conrad van compartir les pr\xc3\xa0ctiques a Teen Vogue sota la direcci\xc3\xb3 de l'editora de Vogue a la Costa Oest Lisa Love. Ella els va dir que havien d'entrevistar-se amb \xc3\xa8xit per obtenir la feina independentment del que volien les c\xc3\xa0meres._NEWLINE_El 2007 Port va caure notablement per les escales durant un programa en directe de Good Morning America. Durant la tercera temporada de The Hills, van ascendir la Whitney com l'assessora de moda de la Costa Oest per Teen Vogue i va deixar la feina l'any seg\xc3\xbcent. M\xc3\xa9s tard aquell any, Port i Conrad van comen\xc3\xa7ar a treballar amb la signatura de Kelly Cutrone, People's Revolution. Port m\xc3\xa9s tard va afirmar que havia rebutjar l'oportunitat de compartir habitatge amb Conrad i Patridge perqu\xc3\xa8 prefereixo mantenir certes coses en privat._NEWLINE_Al mar\xc3\xa7 del 2008 va debutar la primera l\xc3\xadnia de moda de Port, Whitney Eve. En quant va acabar la quarta temporada de The Hills aquell desembre, Port es va mudar a la ciutat de Nova York per acceptar una feina amb Diane von F\xc3\xbcrstenberg. Aquell mateix mes, fou nomenada l'estrella de la s\xc3\xa8rie derivada The City, que es va enfocar emf\xc3\xa0ticament en la seva parella Jay Lyon, els seus amics Erin Lucas i Adam Senn, i la seva col\xc2\xb7laboradora Olivia Palermo. Durant la primera meitat de la temporada inaugural, Port va tallar els lla\xc3\xa7os amb Lyon, es va enfrontar a Palermo mentre treballaven i, finalment, va tornar a People's Revolution. Despr\xc3\xa9s de rebre qualificacions poc satisfact\xc3\xb2ries, Lyon, Lucas i Senn van ser reempla\xc3\xa7ats per Roxy Olin, una amiga de Port, i un nou col\xc2\xb7laborador de Palermo, Erin Kaplan, a la segona meitat de la primera temporada. La segona temporada del reality van veure el desenvolupament de Whitney Eve i van emetre el seu \xc3\xbaltim episodi el juliol del 2010 abans de ser oficialment cancel\xc2\xb7lat l'octubre d'aquell any.\n_START_SECTION_\n2011 - present: projectes de venda al detall i comprom\xc3\xads\n_START_PARAGRAPH_\nA finals del 2010, Port va apar\xc3\xa8ixer a la s\xc3\xa8rie d'Internet Hollywood is Like High School with Money, a la qual treballava com a productora executiva. El programa va servir al mateix temps com una plataforma promocional per la seva col\xc2\xb7lecci\xc3\xb3 Whitney Eve. Al gener de 2011, Port va apar\xc3\xa8ixer en una revista de difusi\xc3\xb3, a Maxim. Al febrer, es va publicar el primer llibre de Port True Whit: Designing a Life of Style, Beauty, and Fun. M\xc3\xa9s tard el mateix any, va presentar Genuine Ken, un joc exclusiu de Hulu._NEWLINE_El 2012, Port fou confirmada per formar part del jurat de la vuitena temporada de Britain and Ireland's Next Top Model, juntament amb la nova incorporaci\xc3\xb3 de Tyson Beckford, i els jutges habituals Elle Macpherson i Julien MacDonald, que va deixar el programa en quant va acabar la temporada. Port va apar\xc3\xa8ixer breument a la pel\xc2\xb7l\xc3\xadcula What To Expect When You're Expecting, junt amb Jeniffer L\xc3\xb3pez._NEWLINE_El mar\xc3\xa7 del 2013, el pare de Whitney, Jeffrey Port va morir despr\xc3\xa9s d'un any batallant contra el c\xc3\xa0ncer de rony\xc3\xb3. El novembre del mateix any, ella anunciava el seu comprom\xc3\xads amb el productor de The City, Tim Rosenman, que havia comen\xc3\xa7at a sortir amb ella a principis del 2012."